আরব উপদ্বীপ বিশ্বের বৃহত্তম উপদ্বীপ। সংযুক্ত আরব আমিরাত ও ওমানের সাথে দেশটির দক্ষিণাঞ্চলীয় সীমান্ত চিহ্নিত না থাকায় দেশটির প্রকৃত আকার অসংজ্ঞায়িত রয়ে গেছে। এই উপদ্বীপের ৮০ শতাংশজুড়ে সৌদি আরব অবস্থিত। সৌদি আরব বিশ্বের ১৩তম বৃহত্তম রাষ্ট্র এবং অ্যারাবিয়ান প্লেইটে বৃহত্তম। সৌদি আরবের ভৌগোলিক অবস্থায় আরব মরুভূমি, সংযুক্ত আধা-মরুভূমি ও গুল্মাচ্ছাদিত ভূমির প্রাধান্য রয়েছে। সৌদি আরব কার্যত বেশ কয়েকটি সংযুক্ত মরুভূমির সমন্বয়ে গঠিত এবং এ দেশের দক্ষিণ অংশে রয়েছে ৬ লাখ ৪৭ হাজার ৫শ’ বর্গকিলোমিটার (২ লাখ ৫০ হাজার বর্গমাইল) আয়তনের ‘রাব আল খালি’ বিশ্বের বৃহত্তম সংলগ্ন বালির মরুভূমি। দেশটিতে কার্যত কোন নদী বা হ্রদ নেই, তবে অসংখ্য ওয়াদি (অর্থাৎ বৃষ্টির সময় পানির ¯্রােত থাকে এবং অন্য সময় শুষ্ক থাকে এমন জলাশয়) এবং মরূদ্যান আছে।